en hbs_lat is ceb is is pl is is es nb hu is sk cs ms is da is is is is pt pt is gl es pt is en is es is hu hu fr is pt da is ga is is is is hu pt is is cs cs sv cs cs cs cs cs cs cs cs ceb fr en fr en fr fr fr fr fr fr is de fr fr fr fr fr fr fr fr fr fr cs is is es en da ast is is is hbs_lat cs en en is is en hbs_lat is is is en is is en en is is is is et sl is is is en en is is is is is is en is en is is en en is is is en is is en is is is en is is is en is nb is is is is en is is en is is is en is is is en is pt is en is is is en en en is is is is en en en is is is en de is en is is de is is is is en is is en en de is de is is en pt pt is is is de is is pt de is is pt de is is pt is is de sk de is de is de hbs_lat de is en en et
Skáksamband Íslands | The Icelandic Chess Federation | Skáklög S.Í.
Hvernig geng ég í klúbbinn?
Tímaritiđ Skák - Ársrit (2012-)
Nordisk Mesterskab for Barneskolelag 2014
Skráđu netfangiđ ţitt og fáđu tilkynningar sendar í tölvupósti
Skákreglur Alþjóðaskáksambandsins (FIDE) gilda í sérhverri skákkeppni á vegum Skáksambands Íslands og félaga innan þess, nema annað sé sérstaklega auglýst.
Fyrir hverja skákkeppni, sem Skáksambandsstjórnin sér um framkvæmd á, skal skipaður skákstjóri sem annast stjórn keppninnar og úrskurðar deiluatriði.  Úrskurður skákstjóra er endanlegur, nema um túlkun á skákreglum FIDE eða ákvæðum þessara laga sé að ræða, en þá getur deiluaðili áfrýjað til Dómstóls S.Í., sem þá hefur endanlegt úrskurðarvald.  Ef áfrýjunarnefnd er í móti, kemur hún í stað dómstólsins.
Skákþing Íslands skal haldið ár hvert. Stjórn Skáksambands Íslands sér um framkvæmd þess.  Keppt skal í eftirtöldum flokkum:
d)      Barna-og unglingaflokkum frá 8 ára og yngri og upp í 22 ára og yngri.
S.Í. skal einnig gangast fyrir Hraðskákmóti Íslands og Atskákmóti Íslands. Stjórnin ákveður hverju sinni þátttökugjöld og verðlaun.
Þátttökuréttur á Skákþingi Íslands er ekki skilyrtur við íslenskan ríkisborgararétt.  Íslandsmeistaratign getur sá einn borið sem hefur heimild til að vera fulltrúi Íslands í öllum alþjóðlegum mótum.
Eftirtaldir keppendur hafa þátttökurétt í landsliðsflokki:
1. Þrír efstu menn í landsliðsflokki á síðasta Skákþingi Íslands, og einn til vara.
2. Tveir efstu menn í áskorendaflokki á síðasta Skákþingi Íslands.
3. Þrír stigahæstu menn landsins aðrir en þeir, sem falla undir lið 1. eða 2, og tveir  til vara
5. Aðrir keppendur valdir af stjórn Skáksambands Íslands.
Skáksambandsstjórn skal a.m.k. tveim mánuðum áður en keppni í landsliðsflokki hefst, tilkynna hversu margir keppendur verða og hvar keppnin verður haldin. Jafnframt skal tilkynna hvaða menn hafi rétt til þátttöku skv. tl. 1-3 og gefa þeim hálfsmánaðar frest til að ákveða hvort þeir tefli.  Mánuði áður en keppnin hefst skal Skáksambandsstjórn hafa valið þá sem hún býður til þátttöku.
Við val á keppendum, skv. 3. og 4. tl., hér að framan, skal stjórn Skáksambandsins hafa til hliðsjónar alþjóðleg skákstig og árangur skákmanna á nýafstöðnum mótum, enda hafi þeir teflt eigi færri en 30 kappskákir á undanförnum 24 mánuðum.  Stjórn S.Í. hefur heimild til að falla frá þessum mörkum við mjög sérstakar aðstæður.
Efsti maður í hverjum flokki hlýtur nafnbótina Skákmeistari Íslands (í viðkomandi flokki).
Verði tveir eða fleiri keppendur efstir og jafnir skal stjórn Skáksambands Íslands ákveða fyrirkomulag. Það fyrirkomulag þarf að liggja fyrir með a.m.k. tveggja mánaða fyrirvara fyrir mót. Í öðrum flokkum en landsliðsflokki skal einnig gilda sú regla að ef tveir eða fleiri keppendur verða jafnir að vinningum í þeim sætum, sem veita meistaratitil, sæti í landsliðsflokki, eða önnur mikilvæg réttindi, þá skal stjórn SÍ ákveða fyrirkomulag sem kynna þarf með góðum fyrirvara fyrir mót.
Styðjast skal við mótareglur FIDE (Fide Tournament Rules) varðandi aðstæður í keppnissal og aðbúnað keppenda í landsliðsflokki.  Nánari leiðbeiningar eru í sérstakri reglugerð.
Í áskorendaflokki skulu tefldar níu umferðir eftir monrad eða svissnesku kerfi.  Flokkurinn skal opinn öllum, sem ekki hafa unnið sér rétt til þátttöku í landsliðsflokki.  Ef þátttakendur eru færri en 20 má fækka umferðum.  Skáksambandsstjórn skal með a.m.k. tveggja mánaða fyrirvara tilkynna hvar og hvenær flokkurinn fari fram.
Stjórn Skáksambands Íslands skal árlega ákveða fjölda keppenda og keppnisfyrirkomulag í landsliðsflokki kvenna.  Síðasti Íslandsmeistari skal ávallt eiga rétt á þátttöku.
Skiptingin í flokkunum er þannig:  8 ára og yngri, 9-10 ára, 11-12 ára, 13-14 ára, 15-16 ára og 17-22 ára.  Miðað er við almanaksárið varðandi aldur keppenda.  Íslandsmeistari í 11-12 ára, 13-14 ára og 15-16 ára fær þátttökurétt í elsta flokknum sem ber heitið Unglingameistaramót Íslands.  Að öðru leyti hafa keppendur einungis þátttökurétt í þeim flokkum sem þeir falla í vegna aldurs þeirra.
Efsta stúlka hvers flokks skal krýnd sem Íslandsmeistari.
Sigurvegari Unglingameistaramóts Íslands hlýtur sæmdarheitið Unglingameistari Íslands og rétt til þátttöku í Landsliðsflokki árið eftir.
Stjórn Skáksambandsins hefur við sérstakar aðstæður rétt til að láta flokka tefla í sama móti. Íslandsmeistarar skulu þó alltaf krýndir fyrir hvern flokk. Stjórn SÍ hefur heimild til þess að skipta einstaka aldursflokkum upp í drengja- og stúlknaflokka.
Ef vafi leikur á um rétt keppenda til þátttöku í einstökum flokkum, sker skáksambandsstjórn úr því. Dómstóll S.Í. úrskurðar um allan ágreining, sem upp kann að koma varðandi túlkun þessara skáklaga.
Stjórn SÍ. ákveður tímasetningu hverju sinni og sér um framkvæmd mótsins.  Sigurvegari hlýtur nafnbótina Hraðskákmeistari Íslands.
skal haldið í einu þrepi.  Öllum er heimil þátttaka og skal teflt með útsláttarfyrirkomulagi.  Raðað verður í mótið skv. atskákstigum og ákvæðum reglugerðar stjórnar S.Í. um mótið.
Skáksamband Íslands ákveður tímamörk á skákmótum á vegum sambandsins í samræmi við reglur FIDE, alþjóðaskáksambandsins.  Tímamörk skulu auglýst um leið og dagsetningar viðkomandi skákmóts.
Stjórn Skáksambands Íslands lætur reikna a.m.k. tvisvar á ári skákstig fyrir íslenska skákmenn, sem þátt taka í skákmótum á vegum sambandsins eða aðildarfélaga þess. Stjórn Skáksambandsins setur nánari reglur um hvaða skilyrði skákmót þurfa að uppfylla til að vera tekin til útreiknings.
Stjórn SÍ sendir öll kappskákmót á vegum sambandsins til útreiknings hjá FIDE. Einnig þau kappskákmót sem aðildarfélög þess senda inn.
Stjórn Skáksambands Íslands skal skipa landsliðseinvald bæði í opnum flokki og í kvennaflokki. Landsliðseinvaldarnir skulu annast val á landsliði Íslands í skák hverju sinni.
Skákmeistari Íslands og Íslandsmeistari kvenna skulu ávallt eiga sæti í landsliði Íslands. Skákmeistari Íslands í opnum flokki skal hafa rétt til að tefla fyrir Íslands hönd í undankeppni heimsmeistaramóta (nú EM einstaklinga). Að öðru leyti hafa landsliðseinvaldar frjálsar hendur um val á keppendum og taka á því fulla ábyrgð í samræmi við gildandi keppnis- og agareglur SÍ. Stjórn SÍ skal veita landsliðseinvöldum viðeigandi stuðning í þeirra störfum.
Stjórn S.Í. skal tryggja að skákmenn, sem tefla fyrir Íslands hönd í einstaklings- eða liðakeppni og eru sendir á slík mót á vegum S.Í., fái viðeigandi þjálfun hjá færum þjálfara eða þjálfurum. Yfirumsjón og skipulagning þessarar þjálfunar er í höndum landsliðseinvalda.
Stjórn Skáksambands Íslands gengst árlega fyrir Íslandsmóti skákfélaga.  Keppnin er sveitakeppni og eiga öll skuldlaus taflfélög eða svæðasambönd innan S.Í þátttökurétt.  Stjórn S.Í. skal ákveða keppnisdaga og þátttökugjöld fyrir 1. september ár hvert.
Keppninni skal skipt í fjórar deildir.  Efsta sveit í 1. deild er sigurvegari keppninnar. Fjöldi vinninga skal ráða úrslitum um endanlega röð sveita í deildum þar sem allir tefla við alla. Verði vinningar jafnir, skulu liðsstig (matchpoints) ráða.  Fjöldi liðstiga (matchpoints) skulu ráða úrslitum um endanlega röð í deildum þar sem teflt er eftir svissneska kerfinu. Verði liðstigin jöfn skulu vinningar ráða.  Hvert félag á rétt á að senda svo margar sveitir til keppninnar sem það óskar.  Þó mega ekki vera fleiri en tvær sveitir frá nokkru félagi í fyrstu deild og ekki fleiri en fjórar samanlagt í fyrstu og annarri deild.  Þó er félögum sem hafa með sér svæðissamband, heimilt að sameinast um eina eða fleiri sveitir.
Tíu lið skulu vera í fyrstu  deild, átta lið í 2.deild og fjórtán lið í þriðju deild. Stjórn S.Í. hefur rétt til að fjölga eða fækka liðum í þriðju og fjórðu deild þyki henni ástæða til. Tvö efstu lið annarrar og þriðju deildar og þrjú efstu lið fjórðu deildar færast upp í lok keppnistímabils en tvö neðstu lið fyrstu og annarrar deildar og þrjú neðstu lið þriðju deildar færast niður.
Aðeins þeir sem eru í Keppendaskrá SÍ teljast löglegir með viðkomandi félagi í Íslandsmóti skákfélaga (fyrri - og seinni hluta).  Þó eru þeir skákmenn sem eru án skákstiga og án félags undanþegnir því að þurfa að vera í Keppendaskránni.
Tilkynning skákmanns skal hafa verið send 20 dögum fyrir upphaf fyrri hluta Íslandsmóts skákfélaga ella getur hann ekki teflt fyrir sitt nýja félag í því.
Athugasemdir vegna Keppenda-skrárinnar skulu hafa borist SÍ viku fyrir mót og SÍ að úrskurða í síðasta lagi fimm dögum fyrir upphaf Íslandsmóts skákfélaga.
Eftir fyrri hluta Íslandsmóts skákfélaga er skákmönnum með lögheimili á Íslandi og Íslendingum sem eru búsettir erlendis án lögheimils á Íslandi heimilt að ganga í taflfélag og tefla fyrir nýja taflfélagið sitt í seinni hlutanum, að því gefnu að hann hafi ekki teflt fyrir gamla taflfélagið sitt í fyrri hlutanum. Til að skákmenn teljist löglegir með hinu nýja félagi skulu slíkar breytingar vera tilkynntar 20 dögum fyrir síðari hlutann.
Keppendur skulu vera skráðir í keppendaskrá Skáksambandsins sem félagsmenn þeirra taflfélaga sem þeir tefla fyrir. Raða skal keppendum í sveitir og borð eftir styrkleika. Fyrir upphaf 1. umferðar fyrri hluta ÍS skulu félögin skila inn styrkleikaröðuðum lista allra þeirra keppenda sem þau hyggjast nota í keppninni. Ekki er leyfilegt að breyta þeirri röð eftir að keppni hefst. Keppandi getur flust upp eða niður um sveit hvenær sem er keppninnar en heildarröð keppenda verður að haldast. Komi lið ekki til keppni án ásættanlegra orsaka að mati skákstjóra tapar það skákum á öllum borðum. Komi slíkt fyrir tvisvar skal liðið dæmt úr keppninni. Í hverri viðureign mega að hámarki helmingur hverrar sveitar vera erlendir ríkisborgarar, nema að viðkomandi hafi átt lögheimili á Íslandi síðustu 12 mánuði fyrir keppni.
Stjórn Skáksambandsins skal árlega skipa sérstaka mótsstjórn sem sker úr um lögmæti keppenda ef beiðni um athugun á lögmæti viðkomandi liggur fyrir eða ef kæra berst mótsstjórninni. Beiðni um athugun og/eða kæra skal berast mótsstjórn, eða skákstjórum fyrir hennar hönd innan 48 tíma eftir að umferð lýkur í þeirri umferð sem ólöglegur keppandi telst hafa teflt í. Mótsstjórn skal kynna framkomna kæru eða beiðni því félagi sem teflir fram keppandanum og gefa félaginu stuttan frest til að koma fram andmælum. Úrskurður skal liggja fyrir innan 48 tíma frá því að athugun og/eða kæra barst. Úrskurðir Mótanefndar skulu rökstuddir og afrit þeirra afhent báðum málsaðilum innan klukkustundar eftir að úrskurður hefur verið kveðinn upp. Ef keppandi er úrskurðaður ólöglegur, skal viðkomandi viðureign tapast 2-6 hið minnsta þegar um er að ræða 8 manna lið en 1,5-4,5 þegar um er að ræða 6 manna lið. Tapist viðureignin hins vegar enn stærra standa þau úrslit og skal skák ólöglegs keppenda ávallt teljast töpuð.  Úrskurði mótsstjórnar má skjóta til Dómstóls SÍ og skulu slík erindi hafa verið send Dómstólnum innan þriggja sólarhringa frá því að úrskúrður Mótanefndar lá fyrir. Dómur Dómstóls S.Í. skal liggja fyrir eigi síðar en 5 sólarhringum eftir að erindið barst. Skákstjóri úrskurðar um önnur vafaatriði.
Stjórn S.Í. setur reglugerð um nánari framkvæmd Íslandsmóts skákfélaga.
mánudagur 19 júní 06 2017
Íslandsmót öldunga 65 ára og eldri
Íslandsmót öldunga 65 ára og eldri verður haldið laugardaginn 10....
Fyrri hluti Íslandsmóts skákfélaga 2016-2017 fer fram dagana 29. sept...
Lenka Ptácníková (2136) varð í gær Íslandsmeistari...
Skákhátíđ á Ströndum fer fram 7.-9. júlí
Kínverjar og Rússar efstir á HM landsliđa
Hannes endađi međ 5 vinninga í Teplice
Bođsmót TR endurvakiđ 23.-25. júní
HM landsliđa hófst í gćr
Skáksamband Íslands  |   Faxafeni 12 |   108 Reykjavík   |   Sími  568 9141  | Fax: 569 9116 |  Netfang:  skaksamband@skaksamband.is |  Vefstjóri - Gunnar Björnsson